פירוש נוסף ערך זה עוסק בדמות בדיונית. אם התכוונתם לבעל החיים הנקרא ״וולברין״ באנגלית, ראו גרגרן.

**וולברין** (באנגלית: **Wolverine**, מילולית: גרגרן) הוא דמות בדיונית של אנטי-גיבור מוטאנט המופיעה בחוברות הקומיקס, בסדרות ובסרטים ביקום מארוול קומיקס. דמותו של וולברין הופיעה לראשונה בעמוד האחרון של החוברת *Incredible Hulk #180* מאוקטובר 1974, ובהופעה מלאה בחוברת לאחר מכן. הדמות נוצרה על ידי העורך הראשי של מארוול רוי תומאס (אנ'), הכותב לן ויין (אנ') והארט דיירקטור ג'ון רומיטה האב (אנ'), ואויירה לראשונה ע״י המאייר הרב טרימפ (אנ').

וולברין הוא חבר בקבוצות האקס-מן, האוונג'רס והאוונג'רס המופלאים, ומזוהה רבות עם הקבוצות אלפא פלייט ואקס פורס. הוא הצטרף לראשונה לקבוצת האקס-מן בחוברת *Giant Size X-Men #1* ממאי 1975. מבין הצוות האמנותי של חוברות הקומיקס *Uncanny X-Men*, הכותב כריס קלרמונט היה האחראי להתפתחות הדמות של וולברין ולפופולריות הגדולה שצבר מאז שהפך לחלק מהאקס-מן ב-1976, ביחד עם המאייר והכותב ג'ון ביירן, שהתעקש שוולברין יהיה מבוגר יותר משאר חברי הקבוצה. המאייר פרנק מילר עזר לקלרמונט עם כותר הסולו המוגבל של וולברין, שכלל 4 חוברות ופורסם מספטמבר ועד דצמבר 1982. בכותר זה נטבעה אמרת הכנף של וולברין: "אני הטוב ביותר במה שאני עושה, אבל מה שאני עושה טוב איננו נחמד במיוחד" ("I'm the best there is at what I do, but what I do best isn't very nice").

וולברין, שנולד בשם ג'יימס האולט, וידוע בשם לוגאן, הוא מוטאנט בעל כוחות-על הכוללים חושים מחודדים, כוח פיזי על אנושי, שלושה טופרי עצם נשלפים בכל יד, ויכולת ריפוי המאפשרת לו להחלים כמעט מכל פצע, מחלה, או רעל בקצב מואץ. יכולת זו מאטה את קצב הזדקנותו, דבר המאפשר לו לחיות מעל ומעבר לתוחלת החיים של אדם רגיל. יכולת הריפוי החזקה שלו אפשרה לניסוי הצבאי נשק אקס לצפות את השלד שלו ואת טפריו במתכת האדמנטיום, שאינה ניתנת להשמדה, מבלי שהניסוי יהרוג אותו.
בסרט הקרוסאובר "אקס-מן המקור: וולברין" מוצג וולברין בגיל 7 בשנת 1845, כך שלפי הסרט הוא נולד ב-1838, שנת לידה מוקדמת בחמישים שנה משנת לידתו בקומיקס.
בשל תכונותיו זכה לכינוי Wolverine, שפירושו הוא "גרגרן" - טורף הקרוב לגירית, הידוע בכוחו, מהירותו ונחישותו בציד ובקרב, וזאת על אף גודלו הקטן, וכן חליפתו הכחולה צהובה שאולה מצבעיה של ציפור ממשפחת האורגיים וזה משום שעקב צבעיה המיוחדים אי אפשר להסיר את העיינים ממנה.

וולברין היה אחד מהמוני דמויות האנטי-גיבור הקשוחות והמרדניות שנוצרו בתרבות האמריקאית אחרי מלחמת וייטנאם, ודמותו מתקיימת כאנטיתזה לדמותו של סייקלופס, מנהיג האקס-מן בעל מאפייני גיבור התרבות האמריקאית. שימושו בכוח קטלני ואופיו המדוכדך הפכו למאפיינים סטנדרטיים לאנטי-גיבורים בחוברות הקומיקס עד סוף שנות השמונים של המאה ה-20. כתוצאה מכך, הדמות נהפכה לדמות האהובה ביותר של כותרי האקס-מן, שהפכו פופולריים מיום ליום.
וולברין הוצג בכותר סולו משלו מאז 1988 והיה לדמות מרכזית ברוב עיבודי האקס-מן, הכוללים סדרות טלוויזיה, משחקי וידאו, וסדרת סרטי הלייב אקשן "אקס-מן", בו הוא מגולם על ידי השחקן יו ג'קמן. מתוכנן לצאת משחק וידאו) ללא שנת יציאה "וולברין".וסרט עם דדפול 

במאי 2008 דורג וולברין במקום הראשון ברשימת 200 גיבורי-העל של כל הזמנים של מגזין Wizard, וביולי 2008 דורג במקום הרביעי ברשימת 50 דמויות הקומיקס הגדולות של כל הזמנים לפי מגזין אמפייר. האתר Fandomania.com דירג את וולברין במקום 21 ברשימת 100 הדמויות הבדיוניות הגדולות ביותר. נוסף על כך, וולברין מדורג במקום הרביעי ברשימת מאה גיבורי העל הגדולים, לפי אתר IGN.

היסטוריה פרסומית
----------------

וולברין, בהופעתו הראשונה בחוברת הקומיקס *The Incredible Hulk #180* (נובמבר 1974), אמנות מאת הרב טרימפ
מקורו של השם הוא הגרגרן - "וולברין" באנגלית - טורף ממשפחת הסמוריים בעל טפרים בגפיו וכוח עז
וולברין הופיע לראשון בפאנל הקדימון הסופי של *The Incredible Hulk #180* (אוקטובר 1974), שנכתב על ידי לן ויין ואויר על ידי הרב טרימפ. הדמות אחרי כן הופיעה במספר פרסומות בחוברות הקומיקס של מארוול לפני שעשה את הופעתו החשובה הראשונה ב-*The Incredible Hulk #181* (נובמבר 1974), כששוב לן ויין כתב את העלילה והרב טרימפ צייר את הדמות. ג'ון רומיטה האב עיצב את חליפתו הכחולה-צהובה של וולברין. הצגת הדמות הייתה מעורפלת, משום שהיא חשפה מעט מאוד מעבר להיותו סוכן על-אנושי של הממשלה הקנדית. בהופעות אלה של וולברין, הוא אינו מחזיר את טפריו לתוך ידיו, אף על פי לן ויין מציין שהוא תמיד ראה אותם כטפרים שיכולים להשלף ולהמשך לאחור לתוך ידי וולברין. הוא מופיע לזמן קצר בסיום הסיפור בחוברת *The Incredible Hulk #182*.

וולברין הופיע לאחר מכן בחוברת הספיישל של אקס-מן *Giant-Size X-Men #1* שפורסמה ב-1975, ונכתבה על ידי ויין באיורו של דייב קוקראם, בה וולברין מגויס לקבוצה חדשה של האקס-מן. גיל קיין צייר את הכריכה לחוברת, אבל צייר בטעות את חלקי ה"אוזניים" השחורים של מסכתו של וולברין יותר גדולים משהיו אמורים להיות. דייב קוקראם אהב את שינוי העיצוב השגוי של קיין (שהאמין שהעיצוב המקורי דומה מדי למסכתו של באטמן), וצייר בצורה זו את וולברין בשאר דפי הקומיקס של הסיפור. קוקראם גם היה הצייר הראשון שצייר את וולברין בלי מסכתו, ולקח את העיצוב המיוחד של המסכה צעד אחד קדימה, כשצייר גם את שיערו של וולברין באותה צורה, סגנון שיער מיוחד שהפך לסמל המסחרי של הדמות.

כותר האקס-מן חֻדַּשׁ אחרי יציאת חוברת הספיישל, החל בחוברת *Uncanny X-Men #94* (אוגוסט 1975), נכתב על ידי כריס קלרמונט ואויר על ידי קוקראם. באקס-מן ובאקס-מן המופלאים החל וולברין את דרכו כדמות משנית יותר ביחס לשאר חברי הקבוצה, אף על פי שהוא יוצר מתחים בקבוצה מאחר שהוא נמשך לחברתו של סייקלופס, ג'ין גריי. כשסדרת הקומיקסים התקדמה, קלרמונט וקוקראם (שהעדיף את נייטקרולר) שקל להוציא את וולברין מהסדרה. מחליפו של קוקראם באיור הסדרה, המאייר ג'ון ביירן, הגן על הדמות ופיתח אותה, והסביר אחרי כן שכקנדי לא רצה לראות דמות קנדית ננטשת. ביירן יצר את אלפא פלייט, קבוצת גיבורי-על קנדיים שניסו להחזיר את וולברין לשורותיהם בשל ההוצאות הכספיות הגדולות שהממשלה הקנדית הוציאה על וולברין כשאימנה אותו. סיפורים מאוחרים יותר מבססים בהדרגתיות את עברו הקודר של וולברין ואופיו הלא יציב, בו הוא נאבק כדי לא לאבד שליטה. ביירן עיצב גם תחפושת בגווני חום לוולברין, אבל המשיך לצייר אותו בתחפושתו המוכרת של קוקראם.

אחרי עזיבתו של ביירן, וולברין נשאר באקס-מן. הדמות צברה עוד ועוד פופולריות שגרמה לפרסום כותר סולו מוגבל של ארבע חוברות, *Wolverine* (ספטמבר - דצמבר 1982), מאת קלרמונט ופרנק מילר, וכן פרסום הכותר בעל שש החוברות *Kitty Pryde and Wolverine* מאת קלרמונט ואל מילגרום (נובמבר 1984 - אפריל 1985). מארוול הוציאה כותר סולו לוולברין בנובמבר 1988 שנכתב על ידי קלרמונט ואויר על ידי ג'ון בוסימה, ובו פורסמו 189 חוברות. אחרי כן לארי האמה לקח שליטה על הסדרה, והיה אחראי עליה זמן רב. כותבים אחרים שכתבו לשני כותרי וולברין כוללים את פיטר דייוויד, ארצ'י גודווין, אריק לרסן, פרנק טיירי, גרג ראקה ומארק מילר. גם הרבה מאיירים עבדו על הסדרה, וביניהם ג'ון ביירן, מארק סילבסטרי, מארק טקסריה, אדם קוברט, לייניל פרנסיס יו, רוב ליפילד, שון צ'ן, דריק רוברטסון, ג'ון רומיטה הבן והמברטו ראמוס. במהלך שנות התשעים נחשף שוולברין בעל טופרי עצם, אחרי שהאדמנטיום נקרע ממנו על ידי מגנטו ב-*X-Men Vol. 2 #25*, רעיון שההשראה לו הייתה בדיחתו של פיטר דייוויד.

בנוסף לכותר *Wolverine* והופעתו בכותרי אקס-מן השונים, שני סיפורים שונים הרחיבו על עברה של הדמות; האחד הוא הסיפור "Weapon X" (בתרגום לעברית: נשק אקס), מאת הצייר והכותב בארי וינדזור-סמית', סיפור שפורסם ב- *Marvel Comics Presents #72-84*. השני הוא סדרת "Origin" (בתרגום לעברית: מקור), סדרה מוגבלת בעלת שש חוברות שנכתבה על ידי ג'ו קסאדה, פול ג'נקינס וביל ג'יימס, אוירה על ידי אנדי קוברט ופורסמה בין נובמבר 2001 ליולי 2002. כותר סולו שלישי, *Wolverine: Origins*, שנכתב על ידי דניאל ויי ומלווה באיורים על ידי סטיב דילון, הוא ספין אוף הרץ במקביל לסדרת הסולו השנייה בשם *Wolverine*.

### הרעיון הראשון למקורו של וולברין

למרות השערות שהיוצר שכתב את וולברין, לן ויין, התכוון שוולברין יהיה גרגרן שעבר מוטציה, והתפתח לצורה אנושית על ידי הוד התפתחותו, ויין מכחיש זאת:

> 
> למרות שאני מודה שהרעיון המקורי במוחי היה שטופריו של וולברין ישלפו מהצד האחורי של כפפותיו... אני בהחלט אף פעם לא חשבתי שוולברין הוא גרגרן שעבר מוטציה. אני כותב סיפורים על בני אדם, ולא חיות מפותחות (ואני מתנצל על כל סיפור שאולי פעם כתבתי שעירב את הוד התפתחותו). הרעיון של הגרגרן המפותח צץ הרבה אחרי שכבר לא הייתי מעורב בקומיקסים של וולברין. אני לא בטוח אם הרעיון הוצע לראשונה ע"י כריס קלרמונט, הצייר המנוח דייב קוקראם שכולנו מתגעגעים אליו, או ג'ון ביירן כשבא מחוץ-לארץ כמאייר, אבל הרעיון בהחלט לא החל עמי.
> 
> 
> 
> 

ויין ציין בשיחה עם סטן לי שנכללה בדיסק הבלו-ריי של "אקס-מן המקור: וולברין" שהוא קרא את "עשרה דברים שלא ידעתם על וולברין", בו כתוב שהוא בתחילה התכוון שוולברין יהיה גור גרגרן שעבר מוטציה, וזה הצית מחדש את תסכולו של ויין. ויין ציין שוב שהוא תמיד ידע שוולברין היה מוטאנט.

בחוברת *X-Men #98* (אפריל 1976), ניתוח ביולוגי של וולברין הראה שוולברין שונה בצורה מסוימת משאר האקס-מן, וב-*X-Men #103* וולברין אומר שהוא אינו מאמין בלפרקונים, והלפרקון עונה לו: "ואולי גם לפרקונים לא מאמינים בגרגרנים מדברים."

במאמר על התפתחותו של וולברין שנכלל בהדפסה המחודשת של הענק הירוק #180-181, שנקראה *Incredible Hulk and Wolverine*, מופיע ציטוט של קוקראם שאמר שהוא שקל את הרעיון לפיו הוד התפתחותו שיחק תפקיד חשוב בהפיכתו של וולברין לבן-אנוש. הכותב ויין רצה שוולברין יהיה בגילו של מבוגר צעיר, עם כוח על-אנושי וזריזות דומה לשל ספיידרמן. זה השתנה כשויין ראה את וולברין בלי המסכה כמבוגר שעיר בן 40 שצייר קוקראם. ויין תכנן במקור שהטופרים ישלפו מחלק בכפפותיו של וולברין, וגם הכפפות וגם הטופרים יהיו עשויים מאדמנטיום. כריס קלרמונט לבסוף חשף שהטופרים היו חלק מגופו של וולברין ב-*X-Men #98* (אפריל 1976). הכותב ג'ף לואב השתמש ברעיון הזה למקור של וולברין בקומיקסים אחרים ביקום מארוול, וכתב על חיות פרא מוטאנטיות שהפכו לצורות חיים מפותחות.

### הרעיון השני למקורו של וולברין

ג'ון ביירן אמר בראיונות ובאתרו שהוא צייר פרצוף אפשרי לוולברין, אבל אחר-כך גילה שדייב קוקראם כבר צייר אותו ללא מסכתו ב-*X-Men #98* (אפריל 1976), הרבה לפני שביירן היה המאייר הראשי של הסדרה. מאוחר יותר, ביירן השתמש באיור בשביל פניו של סייברטות', יריב של מומחה אמנויות לחימה וגיבור-העל איירון פיסט, שעל מעלליו כתב כריס קלרמונט. לביירן עלה הרעיון שסייברטות' יהיה אביו של וולברין. ביחד, קלרמונט וביירן תכננו שגילו של וולברין יהיה בסביבות גיל שישים, ושהוא שירת במלחמת העולם השנייה לאחר שברח מסייברטות', שהיה בן 120 לערך. התוכנית כללה התרסקות כמעט מוחלטת של וולברין בתאונה. וולברין היה מגלה, בניסיונו לעמוד, שיכולת הריפוי העצמי שלו אינה עובדת על עצמות, ורגליו ישברו באופן מיידי. לאחר מכן הוא מבלה מעל לעשור במיטת בית חולים, ודעתו כמעט נטרפת עליו, עד שהממשלה הקנדית ניגשת אליו עם הרעיון להחליף את שלדו, כל פעם עצם אחת, עם עצמות העשויות מאדמנטיום, כשהטפרים היו הפתעה לוולברין. גם ברעיון זה למקורו של וולברין אף-פעם לא השתמשו.

ביוגרפיה בדיונית
----------------

### ילדות, שנותיו הראשונות

כפי שהוצג בסדרת *Origin* שיצאה בשנים 2001 עד 2002, וולברין נולד בשם ג'יימס האולט באלברטה שבקנדה, בשנות השמונים המאוחרות של המאה ה-19 (בסביבות שנת 1880), לבעלי חווה עשירים בשם ג'ון ואליזבת האולט. למרות זאת, כפי שהסדרה והסיפור *Wolverine Goes to Hell* חושפים, הוא הילד הבלתי חוקי של שומר האדמות של משפחת האולט, תומאס לוגאן. לאחר שתומאס מסולק מאדמות האולט בשל פעולות אלימות של בנו האחר, הנקרא דוג (בעברית: כלב), הוא חוזר לאחוזה והורג את ג'ון האולט. כנקמה, ג'יימס הצעיר הורג את תומאס עם טופרי עצם שיוצאים מאחורי כפות ידיו מרוב כעס. אמו מסלקת אותו מביתה ומנדה אותו, ואחרי כן מתאבדת. סבו מסלק אותו יחד עם חברתו מילדות, רוז או'הרה. ג'יימס מתבגר במושבת כרייה ביוקון תחת השם "לוגאן". לאחר שהרג בטעות את רוז עם טופריו, לוגאן עוזב את המושבה וחיי זמן מסוים באזורי הפרא לצד להקת זאבים עד לרגע שבו הוא חוזר לציוויליזציה, וחי עם השבט האינדיאני "רגל-שחורה". לאחר מותה של אהובתו האינדיאנית סילבר פוקס בידיו של סייברטות', שהועסק על ידי ארגון היד. הוא מובל לצבא הקנדי במהלך מלחמת העולם הראשונה, וצורף לחטיבת השטן, שם פוגש את סייבר. אחרי כן לוגאן מבלה קצת זמן באומה הבדיונית מדריפור, לפני שהוא מתיישב ביפן. שם, הוא נישא לאיטסו אקיהירו, שיולדת לו את בנו, דאקן, עובדה שלוגאן ידע עליה רק שנים לאחר מכן. אחרי מספר תקריות, לוגאן נמלט לקנדה, אך כדי להשיג נקמה נסע מספר פעמים לעיר שאנגחאי בסין.

### מיסטיק, מלחמת העולם השנייה

לוגאן ומיסטיק ב-1921. אמנות מאת רון גרני
בסביבות שנת 1921, לוגאן מחליט להגר למקסיקו, שם נכלא בעקבות כוחו, והואשם בגנבת סוסים. אולם, לוגאן מתחבר לרייבן דארקהולם, מוטאנטית בעלת יכולת שינוי צורה, והשניים נמלטים מכיתת יורים ומוצאים מקלט בקנזס סיטי. בקנזס סיטי, מיסטיק מצרפת את לוגאן לצוות מיוחד שלה, בטענה שיוכל להועיל כשהצוות יצא לשדוד בנק. לוגאן, על אף שהביע את הסתייגותו, עזר והסכים, אך דיווח למשטרה, ועזר להם להרוג את צוותה של מיסטיק. וולברין, מלא רגשות אשם, ממשיך לעסוק בפעולות פליליות. בשנת 1932, לוגאן חוזר למדריפור, שם לומד איך להפוך למתנקש טוב יותר, ואף משתתף במלחמת האזרחים בספרד. בשנת 1937, וולברין קיבל הדרכת ריגול מקצועית ברוסיה, ואימן את נטשה רומאנובה בקרב מגע. כאשר מלחמת העולם השנייה החלה בשנת 1939, לוגאן חזר לחטיבת השטן, ועבד עבור רומולוס. לוגאן, משרת כחייל בצבא ארצות הברית, חובר לקפטן אמריקה, וממשיך כשכיר-חרב/הרפתקן. הוא משרת לאחר מכן בגדוד הצנחנים הקנדי הראשון במהלך הפלישה לנורמנדי, וכן משרת גם ב-CIA, כשהוא חובר לקפטן אמריקה וג'יימס בארנס בתוניסיה, שם מתגלה כי ניק פיורי תכנן תוכנית להריגתו של קפטן אמריקה. כשהפצצת הירושימה ונגסאקי מתרחשת, וולברין נמלט יחד עם סגן אית'ן וורן, מוטאנט בעל היכולות להפוך את עצמו לשלד בוער. אולם, וורן נהרג, ולוגאן מגלה כי אהובתו, נערה יפנית בשם אטוסקו, נהרגה במהלך הפיצוץ.

בשנת 1946, כשלוגאן הוכיח את עצמו כאמן לחימה מקצועי, הוא נאבק בשד המיסטי "מרמאסה", יוצר להב המרמאסה, ובעקבות פיצוץ, טפריו של לוגאן נחשפו והוא גורש מיפן, וגילה כי אשתו, איטסו, מתה ככל הנראה על ידי חייל החורף. ביפן, בנו של וולברין משוטט לבדו, נמצא על ידי רומולוס ומאמץ את השם **דאקן**, לאחר שרומולוס טען כי לוגאן נטש אותו מתוך תיעוב.

### CIA, המלחמה הקרה

לוגאן, רודף בצע, חבר לצ'אנג וקיבל ממנו תשלום על עבודות מזדמנות שביצע עבור "לנדאו, בר המזל ולייק". לוגאן עבד בעיקר באוטווה ובקלגרי, אך לעיתים רחוקות פעל גם באמריקה ובמדריפור. לוגאן, שעקב יעילותו גויס כסוכן CIA, קיבל משימה, שבמהלכה ייאלץ להפוך את הילד פרנק סימפסון לחייל-העל המשוגע ניוק. סימפסון גדל תחת השגחתה של אמו האלכוהוליסטית, וספג התעללות מילולית מאביו. סימפסון, מושפע משמרטפית, הורג את אמו. פרנק והשמרטפית ברחו ליער, שם נעצרו על ידי אביו של פרנק. כשקצין משטרה הגיע למקום, הוא התלה כלוגאן עצמו, היורה בשמרטפית ומאלץ את אביו של פרנק להתאבד באמצעות אקדח. לוגאן המשיך בעבודות הריגול שלו, הפך להיות אחד המרגלים המוצלחים ביותר של קנדה, ונהיה שותף של בנג'מין גרים, האדם שיהפוך בהמשך לחבר ארבעת המופלאים, הדבר. בתקופת המלחמה הקרה, גרים ולוגאן נלחמו לצד ארצות הברית, ולוגאן, לבדו, נאבק והביס את השד "קימורה", ונזרק משירות ה-CIA כשעזר לדוקטור קרוקודייל (**Crocodile**, תנין) לארגן הפיכה באפריקה.

### נשק אקס, מחלקה H

בשנת 1961, לוגאן מצטרף לפרויקט נשק אקס, ומאמץ את כינויו כ**וולברין**. כחבר בצוות נשק אקס, מושתלים במוחו של לוגאן זכרונות שגויים, שמתערבבים בזכרונותיו המקוריים ויגרמו לו בעתיד לבלבול עז. הוא ממשיך ביחידה, עד שהוא מצליח לשבור את השליטה המוחית תחתיה נשלט, ומצטרף למשרד ההגנה הקנדי. כפי שנראה בסיפור "Weapon X" (בעברית: נשק אקס), סיפורו של בארי וינדזור-סמית', שפורסם ב-*Marvel Comics Presents #72-84*, נראה כי עבר שליטה מוחית, וכשהשתחרר ממנה ברח לטבע. בזמן בו היה שבוי על ידי נשק אקס שלדו צופה במתכת האדמנטיום הבלתי-ניתנת להשמדה בכוח.

לבסוף לוגאן נמצא על ידי ג'יימס והת'ר הדסון, שעוזרים לו להתאושש. אחרי החלמתו, לוגאן, הפעם תחת הפיקוח של מחלקה H, שוב עובד כסוכן בארגון הביון הקנדי. שם, לוגאן הופך לאחד מגיבורי-העל הראשונים של קנדה. וולברין, בציוות לניק פיורי, קרול דנברס והאלמנה השחורה, נאבק בארגון הידרה המרושע, בתקווה שפיורי יחזיר לו את זיכרונותיו. משרת כמרגל, וולברין השתקע בסיביר, אך נדד ברחבי האוקיינוס השקט ויפן. לאחר מכן, וולברין מצטרף לתוכנית **הטיסה** הממשלתית. לוגאן עובר מספר הרפתקאות, ביניהן מאבק בקייבל ובקבוצת האוונג'רס, ומניעת מזימה סודית של וייפר וסייברטות'. וולברין מחלק את תוכנית הטיסה לשלוש קבוצות (אלפא פלייט, בטא פלייט וגמא פלייט) ונחטף על ידי המנהיג, שהתכוון להשתמש בו כדי להרוג את הענק הירוק. אולם, לוגאן מתחבר להרקולס ולקאראקס, אסירים נוספים, ועורר בריחה. לבסוף הוא נשלח לתקוף את הענק הירוק, כשזה האחרון נאבק בוונדיגו.

### הצטרפות אל האקס-מן

מאוחר יותר, פרופסור צ'ארלס אקסבייר מגייס את וולברין לקבוצה חדשה של האקס-מן, הכוללת את וולברין, אקסבייר, סייקלופס, ג'ין גריי, אנג'ל, אייסמן, האבוק, פולאריס, באנשי, סטורם, נייטקרולר, סאנפייר, קולוסוס ות'אנדרבירד. אחרי שהוא רואה את הצד האמיתי של עבודתו בביון הקנדי, ובהיותו מסוקרן ממעשיו של אקסבייר, לוגאן פורש ממחלקה H. אחרי כן נחשף, לעומת זאת, שוולברין נשלח להתנקש בפרופסור אקסבייר, ולכן הפרופסור מחק חלק מזכרונותיו של וולברין, שכללו את הזכרונות על ניסיון ההתנקשות, ושתל במוחו את הרצון להצטרף לאקס-מן. בין לוגאן לסייקלופס התפתחה יריבות על ליבה של ג'ין גריי, כשוולברין נהיה ידיד קרוב ואיש סודו של נייטקרולר. כאשר האקס-מן נסעו למסע ביפן, וולברין נפגש והתאהב במאריקו יאשידה. כשג'ין גריי נחטפה על ידי מועדון הלפייר, כוח הפניקס של גריי השתחרר לאחר שמאסטרמיינד הפעיל מניפולציה על מוחה. וג'ין נהייתה המלכה השחורה של מועדון הלפייר, וכך למעשה התחילה עלילת "סאגת הפניקס האפלה", שבסופו גריי כמעט והשמידה את גזע השי'אר, ולבסוף הקריבה את עצמה על הירח.

לאחר מכן, וולברין ביצע את השינוי הראשון בתחפושתו, ובציוות לנייטקרולר ואלפא פלייט נאבק בוונדיגו. וולברין נעשה קרוב יותר לחבריו, במיוחד לנייטקרולר, ואף סייע לספיידרמן להביס את נבל-העל מנטאלו. כשהאקס-מן צופים בעימות טלוויזיוני בין אקסבייר לויליאם סטרייקר, הם מקבלים דיווח שסייקלופס, סטורם ואקסבייר מתו בתאונת דרכים מסתורית. זמן לא רב לאחר מכן, האקס-מן הנותרים מותקפים על ידי קבוצת המטהרים של סטרייקר, אך ניצלים על ידי מגנטו, והאחרון עוזר לקבוצה לאתר את קיטי פרייד. למעשה, סייקלופס, סטורם ואקסבייר נחטפו, והאקס-מן מצילים אותם, כשכך למעשה נגמר אירוע "האל אוהב, האדם הורג". כשהאקס-מן נאבקו בדרקולה, וולברין ננשך על ידו, ותקף את חברו לקבוצה סייקלופס, כשמאוחר יותר וולברין נרפא.

### אירוסיו למאריקו, שאדוקאט

לאחר שחקר את עברה של מאריקו, לוגאן גילה כי היא נשואה לבעלה המתעלל, נובורו הידאקי. לוגאן התכוון להרוג את בעלה, אך סומם וכמעט נהרג על ידי אביה של מאריקו, שינג'ן הראדה. כעבור מספר הרפתקאות, לוגאן נפגש עם יוקיו, המספרת לו כי מאריקו מונתה למנהיגת שבט יאשידה, ומוסרת לו חרב מקודשת, בטענה שהוא "ראוי", ולוגאן נישא למאריקו. אולם, זמן מה לפני החתונה, מאריקו נאלצה להדוף את וייפר והסמוראי הכסוף, ולוגאן נאלץ לעזור לה, וכתוצאה מכך יחסיהם נהיו מנוכרים יותר ויותר, כתוצאה מאשליותיו של מאסטרמיינד. לאחר שלוגאן ומאריקו מוכרזים רשמית כזוג (וזאת לאחר שיוקיו הורגת את נובורו), לוגאן נאבק באחוות המוטאנטים, במורלוקים ובמאסטרמיינד. לאחר מכן, לוגאן עוזב את יפן, כדי להציל את אמיקו קוביאשי מזעמה של סלנה.

בעקבות אות מצוקה ששלחה חברת האקס-מן שאדוקאט, לוגאן נאלץ לנדוד ברחבי יפן, כדי שיגלה כי שאדוקאט נתונה תחת שליטתו המוחית של סמוראי בשם אוגון, שהכריח אותה לתקוף את וולברין. לאחר שהאחרון הורג את אוגון, ומשחרר את שאדוקאט משליטתו המוחית, השניים נהיים ידידים קרובים. וולברין מותקף לראשונה על ידי ליידי דת'סטרייק, המאשימה אותו ברצח אביה, ואף מגייסת לעזרתה את קבוצת הבוזזים. כשהאקס-מן ניסו להציל את קבוצת המורלוקים מציפורניהם של המשוטטים, וולברין הואשם כבוגד ונאבק בסייברטות', וכך מתחילים אירועי "טבח המוטאנטים". לוגאן בורח יוצא למספר הרפתקאות, וכשהוא וסטורם חוקרים הריסות בית שנהרס בפיצוץ, הוא חש בקרבתה של ג'ין גריי, על אף שהאחרונה מתה. ביום השנה לנישואיו למאריקו, האקס-מן נחטפים על ידי קבוצת "הערב-רב", המקרינים להם אשליות של רצונותיהם החזקים ביותר. אולם, וולברין, סטורם ופסיילוק אינם נכנעים לפיתויים אלו, ומביסים את הקבוצה.

אחרי גילוי גופותיהם של סוכני ק.ג.ב. במנהטן, לוגאן וספיידרמן מעורבים במספר הרפתקאות. כאשר סטורם עזבה בפתאומיות את האקס-מן, וולברין מגלה על קיומה של מדלין פריור, ומתחבר לדאזלר, הנרי גרייס ואוז צ'ייס. במעקב אחר סטורם, האקס-מן מותקפים על ידי קבוצת הפרידום-פורס של אוולאנש, כשכך מתחיל אירוע "נפילת המוטאנטים", שבסופו הקבוצה מוקמת לתחייה על ידי פורג', וזאת לאחר שרוג פתחה קרע בין ממדי.

### נקמתו של מגנטו, פרש אפוקליפס, נשק פלוס והאוונג'רס החדשים

וולברין יחד עם האוונג'רס החדשים
בסיכום אירוע הקרוסאובר "משיכות קטלניות", מגנטו קורע בכוח את האדמנטיום משלדו של וולברין. המעשה גורם לטראומה פיזית גדולה לגופו של וולברין, אשר שוחקת ומעלימה את יכולת הריפוי שלו, וכן לאחר המעשה מתגלה שטפריו למעשה עשויים מעצם, והם חלק מהאנטומיה שלו. וולברין עוזב את האקס-מן לתקופה קצרה, במהלכה הוא יוצא לסדרת הרפתקאות. באותו הזמן יכולת הריפוי שלו חוזרת, כשהפעם הקצב שלה ויכולותיה מוגברים (משום שכשהאדמנטיום היה מחובר לעצמותיו, החומר השתמש באחוז נכבד מיכולת הריפוי של וולברין על בסיס קבוע). בזמן זה גם התגלה שגופו של וולברין כל הזמן עובר מוטציות (בניגוד למוטאנטים אחרים), והאדמנטיום האט את המוטציות בגופו עד כדי שעצרו לחלוטין. יכולותיו הטבעיות, כמו יכולת הריפוי העצמי וחושיו החייתים התחדדו במהלך הזמן, ובזמן זה וולברין מתחבר למתנקשת הקטלנית אלקטרה נאצ'יוס. מתברר שוולברין פראי מטבעו, ותהליך המוטציות בגופו לבסוף יגרום לו לניוון אינטלקטואלי עד שיהפוך לחיה פרימיטיבית. אחרי חזרתו לאקס-מן, בנו של קייבל, ג'נסיס, חוטף את וולברין ומנסה לאחות מחדש את האדמנטיום לשלדו. תוכניתו של ג'נסיס נכשלת, ואף גורמת למוטציות בגופו של וולברין להאיץ ללא שליטה. הוא מקבל למשך זמן קצר צורה של חיה שכמעט ואינה חשה רגשות בה הוא בעל כוח פיזי יותר גדול משהיה לו אי פעם, במחיר של אנושיותו. לבסוף, נבל העל אפוקליפס לוכד את וולברין, שוטף את מוחו והופך אותו ל"מוות", אחד מארבעת פרשיו, ומצליח לאחות מחדש את האדמנטיום לשלדו של וולברין. וולברין מצליח להתגבר על תכנותו של אפוקליפס, וחוזר לאקס-מן.

וולברין חוזר למדריפור, שם נישא והתגרש לווייפר כחלק מתשלום חוב. כעבור זמן מה, מנהל פרויקט נשק פלוס חוטף את וולברין, החובר לפנטומאקס וסייקלופס, ושהשלושה בורחים. מאוחר יותר, כשג'ין גריי חוזרת לחיים, השניים נחטפים על ידי החייזר קסורן. ג'ין, נואשת, מתחננת בפני וולברין להורגה, וכך מתבצע לאחר שהשניים מושלכים לעבר השמש. לוגאן, שבפיצוץ התרסק על פני כדור הארץ, שקע בדיכאון, וקרא לסייקלופס בוגד, כשהאחרון החל במערכת יחסים עם אמה פרוסט. לאחר מכן, וולברין נקלע למארב של ארגון היד, השטף את מוחו ואילץ אותו להרוג את אדי מקדונו ואת נורת'סטאר. בעוד הוא מתבודד בארץ הפראית, וולברין מצטרף לשורות האוונג'רס, ובהמשך לקבוצת האוונג'רס החדשים.

כתוצאה מאירועי "בית אם", שבהם מכשפת השני השתגעה ויצרה מציאות חלופית, וולברין מקבל בחזרה את זיכרונותיו. כתוצאה מכך, הוא יוצא למסע נקמה, ומתעמת עם ג'יימס בארנס. כאשר נבל-העל נייטרו מתחיל את מלחמת האזרחים ביקום מארוול, וולברין צד אותו, אך כשמתבר שהאקס-מן נשארים נייטרליים במאבק, וולברין מותקף על ידי נאמור. וולברין נחטף על ידי השד עזראל ומחולץ על ידי דוקטור סטריינג', אך וולברין חוזר ומביס את עזראל במישור האסטראלי.

### דאקן, דדפול והאקס-פורס

לבסוף, רומולוס חוזר, ומיידע את דאקן על מקום הימצאו של אביו. בשלב זה, לוגאן נהיה שותף של שכיר-החרב המטורף דדפול - הקיבל את יכולת הריפוי שלו מדמו של וולברין - על מנת שהשניים ימצאו את בנו. לבסוף, דדפול בוגד בוולברין, מטביע אותו, אך מובס על ידי דאקן, הנורה על ידי ג'יימס בארנס בכדורי קרבונדיום. לבסוף, סבסטיאן שו חוטף את דאקן, וכשוולברין מצילו, דאקן בוגד בו ומצטרף לקבוצת האוונג'רס האפלים. לאחר מכן, וולברין מנהיג את קבוצת האקס-פורס, המורכבת ממנו, בנוסף לוולפסביין, וורפאת' ולורה קיני, שיבוט פגום שלו. במשימתם הראשונה הקבוצה מביסה את הסנטינל המרושע באסטיון.

### ספיידרמן, וולברין הולך לעזאזל

לאחר שנמלט מניסויים פרי מנתחת מוח מטורפת, ספיידרמן מתאחד עם וולברין, והשניים עוצרים שוד בנק. אולם, זוג יהלומים קסומים נזרק על השניים, שהועברו בפתאומיות לתקופת הדינוזאורים. בעוד ספיידרמן מחפש דרך להצילם, וולברין מתחבר לשבט דינוזאורים מקומי, וכשהמטאור מגיע, ומכחיד את הדינוזאורים, ספיידרמן מעביר את השניים למציאות חלופית בה דוקטור דום שולט בעולם. וולברין, כתוצאה מכך, משתמש באקדח הפניקס - אקדח קטלני שיוצר על ידי חיה, שהורג את הנורה במחיר חייו של היורה. כתוצאה מכך, וולברין הורג את דום, מת וחוזר לחיים על ידי ספיידרמן, שעשה שימוש בקובייה הקוסמית. לאחר מכן, הם מותקפים על ידי "הצאר" המסתורי ושותפו, "הרצח הגדול", השולחים את שניהם חזרה ליקום מארוול, בזמנים אחרים.

בזמני העבר, לוגאן מוצא עצמו בגופו של ספיידרמן מתמודד בקרב היאבקות, בעוד ספיידרמן נרדף על ידי דוג לוגאן, אחיו של לוגאן. לאחר מכן, השניים מועברים לעולם-מוג'ו, כל אחד בגופו שלו. וולברין, זועם, עושה שימוש נוסף באקדח הפניקס, וכשהוא מגלה כי חלק מכוח הפניקס המקורי טעון באקדח, הוא הופך לפניקס האפל. עם זאת, ספיידרמן מחלץ ממנו את ישות הפניקס, והיהלומים מעבירים את השניים חזרה ליקום מארוול, בנקודה בה עברו לתקופת הדינוזאורים.

כעבור כמה שבועות, נמצאות גופותיהם של לוגאן ושל ילד. לוגאן, בגיהנום, עובד בפרך עבור השטן, המכין כפיל של וולברין ושולח אותו לתקוף את האי אוטופיה. באופן מפתיע, מיסטיק מנסה לחלצו, ומגייסת לעזרתה את גוסט ריידר ודיימון הלסטרום. בגיהנום, לוגאן נאבק בכפיל של סייברטות' ובשטן, כשבאוטופיה הכפיל של וולברין כמעט והורג את קולוסוס. באותו רגע, גוסט ריידר מאתר את וולברין, מתחיל בטקס החזרת נשמתו לגופתו, וכשוולברין מביס את השטן הוא מוחזר לחיים, הורג את הכפיל שלו ומתכנן נקמה. כצעד ראשון, לוגאן הורג את מיסטיק, ומגלה על ארגון היד האדומה - ארגון שנועד להרוג את וולברין. זועם, האחרון הורג ארבעה מחברי הארגון, מגלה שהם ילדיו וקובר אותם. עם זאת, הרוס ממעשיו, לוגאן מפסיק את מסע הקטל שלו. במהלך אירועי "הפחד עצמו", וולברין גנב את אחת מחליפות השריון של איירון מן, נלחם בקבוצת "הראויים" והפסיד בקרב נגדם.

### צוות תקיפה אקס-פורס, הפילוג

לאחר אירועי "הביאה השנייה", סייקלופס מורה לוולברין לפרק את קבוצת האקס-פורס. בעקבות כך, וולברין מקים לקבוצה צוות תקיפה מיוחד, הכולל, בנוסף לו, את אנג'ל, פנטומאקס, פסיילוק ודדפול. במשימתם הראשונה הם עצרו את שבט עקבה, שגוננו על אפוקליפס המת, שנשמתו התגלגלה לגופו של ילד. בעוד דדפול מכנס את הקבוצה לדון על ההשלכות המוסריות של הריגת ילדים, פנטומאקס יורה מיידית בראשו של הילד. כתוצאה מכך, אנג'ל איבד שליטה על אישיותו, עזב את הקבוצה ויצא למסע הרג כ**ארכאנג'ל**. בחיפושים אחריו, האקס-פורס מועברים לעידן אפוקליפס על ידי דארק ביסט, וכשהקבוצה חוזרת ליקום מארוול הם נאלצים להדוף את ארכאנג'ל ואת דארק ביסט. במהלך הקרב המתחולל, פסיילוק מנסה להרגיע את זעמו של אנג'ל, אך כשהוא תוקף אותה, פסיילוק מעבירה את אישיותו ליקום מקביל.

כאשר קיד אומגה חוזר לחיים באירועי "פילוג", הדבר מעורר תגובות מקבוצות אנטי-מוטאנטיות. בעוד וולברין נחוש לשאול תגבורת מקפטן אמריקה, סייקלופס מעוניין להורגו. בערך באותו זמן, מועדון הלפייר מתקיף בפתאומיות את האקס-מן, וסייקלופס מנסה לגייס את המוטאנטית אויה, חברת קבוצת האורות, לשורות האקס-מן. אויה, מוכה בלבול, הורגת עשרות אנשים, וכשוולברין מאשים את סייקלופס בעניין, האחרון מכריז על פילוג האקס-מן לשתי קבוצות: האקס-מן של וולברין, ואקס-מן המופלאים של סייקלופס. ביומם הראשון של האקס-מן של וולברין, סגל מועדון הלפייר תוקף את בסיס הקבוצה. וולברין הבהיר כי יגונן על כוח אחד מחברי הקבוצה, אך נאלץ לנטוש אותם כשאייסמן מובס על ידי מפלצות קרח ענקיות, וכשמפלצות ענקיות של האי התבונתי קרקואה תוקפות את האקס-מן, וולברין מצרף את אחת ממפלצות הקרקואה אל הצוות שלו, וביחד עם חברי הקבוצה הנותרים מביס את המפלצות, כשלאחר מכן, מאט מורדוק ניגש אל קייד קילגור, ומגיש תביעת נזיקין בשמו של וולברין.

### אוונג'רס נגד אקס-מן

 ערך מורחב – **אוונג'רס נגד אקס-מן**  

כאשר נובה מתרסק על כדור הארץ, האוונג'רס לומדים כי כוח הפניקס חוזר לכדור הארץ. לוגאן, מבולבל, נהיה יועץ של קפטן אמריקה, אך כשהאחרון מפיל אותו ממסוק האוונג'רס, וולברין מפקפק בחברותו עם הקפטן. הוא נהיה מעין מתווך בין האקס-מן לאוונג'רס, ונלחם בסייקלופס, כשהאחרון הופך לפניקס האפל והורג את פרופסור צ'ארלס אקסבייר.

בעקבות אירועי "אוונג'רס נגד אקס-מן" אלו הצטרף וולברין יחד עם כמה מחבריו לקבוצת האוונג'רס המופלאים, שילוב בין חברי האוונג'רס לחברי האקס-מן.

### מותו ומורשתו

עקב אובדן יכולת הריפוי שלו, החל לוגאן ללבוש חליפת שריון על מנת להגן על עצמו, עוזב את בית הספר לילדים מחוננים ע"ש ג'ין גריי, אך נשאר מנהיג האקס-מן וחבר באוונג'רס המופלאים. לאחר שלוגאן משהה את עצמו מפעילות קבוצות גיבורי העל ועוזב את בית הספר בו לימד, הוא מתחיל לעבוד כשכיר חרב במאפיה עבור איש עסקים המכונה "המציע". מאוחר יותר, לוגאן איתר את דוקטור אברהם קורנליוס במעבדה סודית בנבדה, וניסה לעצור אותו מלהשתמש באזרחים חפים מפשע ככלי נשק הדומים לו עצמו. הוא השתמש בטפרים כדי לחתוך את האדמנטיום הנוזלי שכבר הוזרק למספר קורבנות, אך המתכת כיסתה את כל גופו. הוא הרג את קורנליוס ונמלט מהמעבדה, אך מת כתוצאה מכיסוי והתקשות האדמנטיום על גופו, מה שחנק אותו בתהליך. במותו, לוגאן השאיר את סטורם כאחראית לאקס-מן ולבית הספר, והותיר את האקס-מן שבורי לב.

השלכות מותו של וולברין מסופרות בסדרת החוברות *Wolverines*, בהן דאקן, ליידי דת'סטרייק, מיסטיק, סייברטות' ו-X-23 מקימים קבוצה כדי לחפש אחר גופתו של וולברין, אשר נלקחה בידי מיסטר סיניסטר ונועדה לשמש כניסוי ליצירת צבא כפילים של האקס-מן. בהמשך, X-23 לובשת תלבושת דומה לזו של וולברין ונוטלת את זהותו.

בקשת הסיפור "מלחמות סודיות" של שנת 2015, מגיע ליקום מארוול לוגאן הזקן, גרסה חלופית של וולברין מעתיד חלופי, והוא מצטרף לקבוצה חדשה של האקס-מן.

### חזרה לחיים

בהרצת החוברות החדשה "מורשת מארוול" מספטמבר 2017, וכחלקה הסופי של טרילוגיית הסיפורים "מותו של וולברין", "המצוד אחר וולברין" ו"שובו של וולברין", וולברין מוקם לתחייה באופן מסתורי כשכוח הריפוי המואץ שלו חוזר לתקנו, והוא נמלט מכלא האדמנטיום שעטף את גופו בכך שביקע אותו לשניים. מעטפת האדמנטיום הריקה נמצאה בידי ג'ין גריי הצעירה.

כוחות ויכולות
-------------

וולברין על עטיפת New Avengers #5 באיור מאת דייוויד פינץ'. וולברין הוא מוטאנט בעל מספר שיפורים מלאכותיים וטבעיים לפיזיולוגיה שלו.

### גורם הריפוי וכוחות הגנתיים

הכוח המוטאנטי הראשי שלו הוא תהליך ההתרפאות המואץ שהוא עובר, המכונה לעיתים קרובות גורם הריפוי המוטאנטי שלו. יכולת זו מחדשת רקמות גוף שנפגעו או נהרסו, מעבר ליכולת של אדם רגיל לרפא. בנוסף לריפוי מואץ של פצעים פיזיים, יכולת ההתרפאות של וולברין הופכת אותו לעמיד במיוחד בפני מחלות, סמים ורעלים. למרות זאת, הוא עדיין יכול לסבול מהאפקטים המיידיים של חומרים כאלה בכמויות גדולות: נראה שהוא הופך שיכור אחרי כמויות גדולות של אלכוהול, ובמקרים רבים הוא נחלש זמנית אחרי שהורעל בכמות גדולה של רעלים או סמים. כמו כן, סוכנות S.H.I.E.L.D פעם הצליחה לשמור את וולברין תחת הרדמה על ידי הזרמת חומר מרדים בקצב של שמונים מיליליטרים לדקה לדמו כל הזמן במשך הניתוח.

גורם הריפוי שלו איפשר את יצירת השיפורים המלאכותיים שעבר כשהיה בתוכנית נשק אקס (שבקומיקסים מאוחרים התבררה כחלק מפרויקט נשק פלוס), בה שלדו צופה במתכת האדמנטיום הבלתי-ניתנת להשמדה. בעוד שהאדמנטיום בגופו מונע או מפחית פציעות רבות, יכולת הריפוי של וולברין חייבת לעבוד באופן תמידי כדי למנוע מהרעלת המתכת מלהרוג אותו. כשגורם הריפוי של וולברין נעלם למשך זמן מסוים, חיה הכין תרופה שתסתור את הרעלת האדמנטיום. כאשר בפעם אחרת מגנטו הוציא את האדמנטיום מגופו, יכולת הריפוי של וולברין השתוללה באופן בלתי מבוקר, והפכה אותו לפרא אדם.

יכולת ההתרפאות שלו גם מאיטה בצורה דרמטית את תהליך הזדקנותו, מה שמאפשר לו לחיות מעבר לתוחלת-חייו של אדם רגיל. אף על פי שהוא נולד בסוף המאה ה-19, מצב גופו ומראהו הם כשל אדם בשיאו הפיזי. לא ידוע במדויק כמה יכולת ההתרפאות שלו האריכה את תוחלת-חייו.

למרות שגופו נרפא, יכולת ההתרפאות לא מדחיקה את הכאב אותו הוא סובל כשהוא נפצע. וולברין גם מודה שהוא מרגיש כאבי-רפאים שבועות או חודשים אחרי שנרפא מפציעותיו. הוא אינו נהנה להפגע, ולפעמים מכין את נפשו למצבים בהם כאב קיצוני הוא וודאי. במקרים מסוימים, וולברין פצע את עצמו במכוון או נתן לעצמו להיפגע מסיבות שונות, הכוללות את שחרורו משבי, הפחדה, אסטרטגיה, או פשוט כדי לעורר את טבעו החייתי. למרות שעכשיו וולברין זוכר את כל עברו, יכולת ההתרפאות שלו יכולה להגביר את התרפאותו מטראומה פסיכולוגית על ידי הדחקת זיכרונות בהם הוא חווה ייסורים תהומיים.

תיאורים של מהירות החלמתו של וולברין והיקף הפציעות מהם הוא יכול להרפא משתנים בהתאם לכותבי חוברות הקומיקס השונות. במקור, יכולת זו הוצגה כמרפאת באופן מהיר פצעים קטנים ושטחיים, אך כריס קלרמונט, הכותב הראשי של האקס-מן משנות ה-70 עד שנות ה-90 המוקדמות של המאה ה-20 הגביר את גורם הריפוי של וולברין באופן משמעותי, מגמה שהמשיכה גם אחריו. במהלך שנות ה-80 של המאה ה-20 גורם הריפוי של וולברין יכל לרפא דרגות חמורות ביותר של טראומה לגוף, אך משך הריפוי היה יכול להגיע לימים, שבועות וחודשים לפני ריפוי מלא. במהלך שנות ה-90 של המאה ה-20 עד העידן הנוכחי, כותבים אחרים הגבירו את יכולתו עד לנקודה בה הוא יכול להירפא כמעט מכל פציעה או רקמות גוף הרוסות במספר שניות. בין התיאורים הקיצוניים ביותר של יכולת ההתרפאות של וולברין קיימים גם התרפאות מלאה אחרי שנקלע למרכזו של אזור פיצוץ גרעיני, וכן חידוש כל רקמות הגוף הרכות של גופו בתוך מספר דקות, אחרי שאלו נשרפו מעל שלדו לחלוטין. הסבר על השינוי ניתן במיני-סדרה בכיכובו של וולברין, שם לאחר שהוא עובר סדרת פציעות במטרה לבחון את אפקטיביות גורם הריפוי שלו, נאמר כי הוא בעל "גורם ריפוי אדפטיבי". וולברין סבל כל כך הרבה פציעות ובאופן כה תכוף שגורם הריפוי שלו התאים את עצמו, והגביר את מהירותו ויעילותו כדי להתמודד עם קושי הפציעות הגובר. ב"פרוטוקולים של אקסבייר", סדרת פרופילים שנוצרו על ידי אקסבייר המציינים את החולשות והחוזקות של האקס-מן, צוין כי יכולת ההתרפאות של וולברין התגברה ל"רמות מדהימות" ושוער כי הדרך היחידה לעצור אותו היא עריפת ראשו והרחקת ראשו מקרבת גופו.

ניתן לדכא את יעילות יכולת ההתרפאות שלו. לדוגמה, אם עצם עשוי קרבונאדיום (תהליך עיבוד שדומה לאדמנטיום אך בפיתוח סובייטי) מוחדר לגופו ונשאר שם, כוחות ההתרפאות שלו מואטים במידה רבה, עד לקצב ההבראה של אדם רגיל. יכולת ההתרפאות שלו גם אינה מצליחה להתמודד עם פצעים מלהב המורמאסה, קטאנה בעלת מקור מיסטי שפציעות ממנה לא נרפאות על ידי יכולות התרפאות מואצות. צוין גם כי וולברין זקוק לחלבון כדי שגורם הריפוי שלו יצליח לתקן רקמה, כלומר אם הוא היה פצוע מאוד ומורעב, ייתכן וגופו לא יוכל לתקן את הנזק בעצמו. ניתן לכבות את גורם הריפוי שלו גם באמצעות שימוש בננובוטים.

ייתכן וניתן להרוג את וולברין גם על ידי טביעה. הוא אמר שאינו נהנה במיוחד להיות במים, לאור משקלו הכבד של שלדו מצופה האדמנטיום, והוא יכול למות אם יחזיקו אותו זמן ארוך דיו מחת למים - גורם הריפוי שלו רק יאריך את הסבל. הסיפור בעל שני החלקים "לוגאן הטובע" מספר על וולברין לכוד מתחת למים למשך זמן ממושך. בחלק השני של הסיפור, רומזים שחוויה זו החלישה את גורם הריפוי שלו ובריאותו העתידית. אחרי סיפור זה, חיה חשף כי "וירוס חכם" שמקורו במיקרוורס כיבה את גורם הריפוי שלו (ועזב את גופו), מה שחושף אותו למחלות, פציעות, והזדקנות כאדם רגיל.

כל פעם שוולברין נפצע כה קשה עד שגופו מת לפני שיכולת ההתרפאות שלו יכלה לתקן את הנזק, הוא חזר לחיים על ידי קרב עם עזראל, מלאך המוות ביקום של מארוול קומיקס. הקרב מתרחש בכור המצרף, וסיבתו היא תבוסתו של עזראל לוולברין בעולם האמיתי במהלך מלחמת העולם הראשונה. עם זאת, אחרי שנשמתו של וולברין ניזוקה עקב החזרתו לחיים ושטיפת מוחו בידי היד, הוא כרת עסקה חדשה עם עזראל כדי לתקן את הנזק לנשמתו. העסקה החדשה נגדה את סידורם הקודם, ולכן בפעם הבאה בה גופו של וולברין יפצע עד כדי מוות, הוא יישאר מת. ככל הנראה, יכולת ההתרפאות שלו נחלשה בתהליך כריתת העסקה.

לאור השילוב בין יכולת ההתרפאות של וולברין והחסמים המנטליים העוצמתיים שנשתלו על ידי פרופסור אקסבייר, מוחו של וולברין עמיד מאוד בפני התקפות טלפתיות וגישושים. כמו כן, מוחו של וולברין מחזיק במה שהוא מכנה "רקמות צלקת מנטליות" שנוצרו בעקבות כל האירועים הטראומתיים שעבר במהלך חייו. רקמות אלו פועלות כמעין הגנה טבעית, אפילו כנגד טלפתית חזקה כמו אמה פרוסט.

### יכולות אחרות

המוטציה של וולברין גורמת גם להסתגלות חייתית של גופו, הכוללת ניבים מחודדים ומוארכים ושלושה טופרים נשלפים השוכנים בגב כל כף יד. למרות שבמקור הטופרים תוארו כשתלים ביוניים שנוצרו על ידי תוכנית נשק אקס, אחרי זה נחשף שהם חלק טבעי של גופו. הטופרים לא עשויים מקרטין, כמו שבדרך כלל נראה בעולם החי, אלא עשויים מעצם מאוד דחוסה. בשילוב עם ציפוי האדמנטיום שעליהם, הטופרים יכולים לחתוך כמעט כל חומר יציב כמו רוב המתכות, עץ, וצורות מסוימות של אבן. וולברין משתמש בטופריו גם לשם חסימת מתקפות או טילים, וכן גם כדי להינעץ בתוך משטחים, מה שמאפשר לו לטפס על מבנים ומצוקים. למרות הכל, בידיו של וולברין אין פתח דרכו הטופרים יכולים לצאת: הם חותכים דרך בשרו בכל פעם שהוא שולף אותם. לפעמים וולברין מתייחס לשליפת הטופרים בצורה כלשהי, התייחסות שרומזת על כך שהוא מרגיש רגע קצר של כאב בידיו כשהוא שולף אותם. במהלך שיחה עם ג'ובילי, וולברין חושף שיש תעלות בתוך אמותיו בהן הטפרים עוברים כאשר הוא שולף אותם, ולכן הוא שולף את הטפרים כמה פעמים ביום כדי לשמור את התעלות פתוחות, באופן הדומה לחורים באוזניים.

חושי הראייה, השמיעה והריח של וולברין חדים ברמה על-אנושית. הוא רואה בבהירות למרחקים רחוקים משאדם רגיל יראה, אפילו בחשיכה כמעט מוחלטת. שמיעתו מועצמת באופן דומה, ומאפשרת לו לשמוע גם צלילים שבני אדם רגילים אינם מסוגלים לשמוע, וגם לשמוע למרחקים גדולים יותר. וולברין מסוגל להשתמש בחוש הריח שלו כדי לאתר מטרות ולעקוב אחריהן לפי ריחן, אפילו אם הריח נשחק לאורך זמן בשל סיבות טבעיות. חוש זה מאפשר לו לזהות מוטאנטים משני צורה גם כששינו את מראהם. וולברין מסוגל להשתמש בחושי השמיעה והריח שלו כמעין גלאי שקרים, כשתוך כדי ריכוז הוא מבחין בשינוי בדופק הלב של אדם ובריח הזיעה כשהאדם משקר.

לכל שלדו של וולברין, כולל טופריו, אוחה בצורה מולקולרית אדמנטיום, יותר מפעם אחת. בגלל ציפויים, הטופרים שלו יכולים לחתוך כמעט כל חומר מוצק הידוע לאדם. החריגות הידועות היחידות הן מתכת האדמנטיום עצמה והמגן של קפטן אמריקה, שעשוי מסגסוגת אדמנטיום-ויברניום. ויברניום לבדו אינו משתווה בעמידותו לזו של האדמנטיום, שכן קולוסוס הצליח לשבור אותו.
יכולתו של וולברין לחתוך כמעט דרך כל חומר תלויה בכמות הכוח שהוא מפעיל ועובי החומר. האדמנטיום מוסיף כובד למכותיו, וכך מגביר את האפקטיביות של יכולותיו ההתקפתיות. עם זאת, השלד המצופה באדמנטיום הופך אותו לפגיע במיוחד עבור מתקפות על בסיס מגנטי. לפי ריד ריצ'רדס, וולברין לא היה מסוגל לזוז ללא כוחו המוגבר, לאור המשקל הנוסף של האדמטניום המאוחה על שלדו.

יכולת הריפוי של וולברין משפיעה גם על מספר מתכונותיו הפיזיות, ומגדילה אותן לרמה על-אנושית. הסיבולת שלו מוגברת עד כדי כך שהוא מסוגל לאמץ את עצמו עד כליון כוחות למשך מספר שעות, אפילו אחרי חשיפה לחומרי הרדמה חזקים. כמו כן, הזריזות והרפלקסים שלו מוגברים לרמות שמעבר לגבולות הפיזיים של האתלטים האנושיים הטובים ביותר. בשל ההתרפאות התמידית של גופו הוא יכול לאמץ את שריריו מעבר לגבולות גוף האדם מבלי לסבול פציעה. יכולת זו, ביחד עם המאמץ התמידי על שריריו המופעל על ידי מעל ל-45 ק"ג של אדמנטיום, מקנה לו כוח על-אנושי מועט. משום שהימצאות האדמנטיום נוגדת את הגבולות הטבעיים של מבנה העצמות שלו, הוא יכול להרים או להזיז משקל שהיה פוגע בשלד אנושי רגיל. וולברין נראה כשהוא שובר שלשלאות מתכת, מרים מספר אנשים מעל לראשו ביד אחת ולאחרי כן זורק אותם דרך קיר ומרים את הדוב הרוסי הגדול אורסה מייג'ור (בצורת דוב הגריזלי שלו) מעל לראשו לפני שהוא זורק אותו לעבר השני של החדר. קולוסוס ועמיתים אחרים השתמשו בסיבולת ובכוחו של וולברין כאשר הם זורקים אותו במהירות גבוהה במהלך שהם קוראים לו "ספיישל כדור מסובב".

במהלך ואחרי "שובו של וולברין", לוגאן הציג יכולת חדשה ומסתורית בה הוא מחמם את האדמנטיום שבטפריו במידה רבה. לא נחשפו במלואם עדיין הפרטים על היכולת, בין אם היא מוטציה משנית, יכולת נשק-אקס מאוחרת, או יכולת שהושגה לאחר ההחזרה לחים. לא ידוע גם אם יש קשר לצד החייתי של אישיותו, כן נגלה ש**הטפרים החמים** קשורים לזעמו העיוור של וולברין. כוח חדש זה מגיע עם החסרון של החלשות יכולת ההתרפאות שלו, שכן אחרי שהשתמש בהן הוא איבד את הכרתו למשך מספר שבועות.

### כישורים ואישיות

בזמן שהייתו ביפן ובמדינות אחרות, וולברין הפך למומחה בכל סוגי אמנויות הלחימה והוא מנוסה למעשה בכל סגנון לחימה על פני כדור-הארץ. הוא מיומן בשימוש ברוב כלי הנשק, כולל בנשק חם, למרות שרק באופן חלקי בנשק קר. הוא הפגין כישורים מספיקים כדי להביס אנשים מסוגו של שאנג-חי וקפטן אמריקה בקרב. כמו כן, בבעלותו ידע נרחב באנטומיה ובנקודות תורפה. הוא גם טייס מעולה ומיומן ביותר בתחומי הריגול ומבצעים סמויים.

וולברין לפעמים ידרדר ל"זעם עיוור" (באנגלית: *"berserker rage"*, על שם הלוחמים הנורדים הפראיים) בזמן קרב צמוד. במצב זה הוא מתפרץ באגרסיביות ועוצמה של חיה נזעמת ואפילו חסין עוד יותר למתקפות מחשבתיות. למרות שהוא מתעב זאת, הוא מכיר בכך שמצב זה הציל את חייו פעמים רבות, מביניהן ראויה לציון הפעם בה הוא נלחם בטלפת מיסטר אקס, אז יכולתו של אקס לקרוא את מוחו ולצפות את מהלכו הבא בקרב הפכה לחסרת תועלת משום שבמצב הזעם אפילו וולברין אינו יודע מה הוא יעשה הלאה. למרות הקלות הנראית לעין שבלקיחת חייהם של אחרים, הוא אינו נהנה להרוג או להיכנע לזעמים העיוורים שלו. לוגאן נשמע לקוד התנהגות נוקשה של כבוד אישי ומוסר.

בניגוד לאופיו הגס, וולברין בעל ידע נרחב ביותר. עקב תוחלת חייו המוארכת, הוא טייל מסביב לעולם וצבר ידע נרחב בשפות זרות ותרבויות. הוא דובר בצורה שוטפת אנגלית, יפנית, רוסית, סינית, ספרדית, ערבית ושתי שפות של שבטי האינדיאנים - שאיינית ולקוטה; הוא גם בעל ידע בצרפתית, טאגאלוג, תאית, גרמנית, איטלקית, קוריאנית, הודית, וייטנאמית, פרסית ופורטוגזית. כשפורג' פיקח על סימניו החיוניים של וולברין במהלך אימון בחדר הסכנה, הוא קרא למצבו הפיזי והנפשי של לוגאן כ"שווה ערך למתעמל אולימפי המופיע ברוטינת מדליית זהב תוך כדי שהוא מביס בו-זמנית ארבעה מחשבי שחמט בתוך ראשו". למורת רוחו של פרופסור אקסבייר, וולברין הוא שתיין ומעשן כבד - יכולת ההתרפאות שלו מונעת את ההשפעות ארוכות־הטווח של אלכוהול וטבק ומאפשרות לו להשתתף במשתים ארוכים.

וולברין מתואר לעיתים קרובות כזאב בודד וגס רוח, לוקח חופשות רבות מהאקס-מן כדי להתמודד עם בעיות וסוגיות אישיות. הוא בדרך כלל מפגין זלזול ומרדנות כלפי דמויות בעלות־סמכות, למרות שהוא בעלת ברית אמין ומסוגל להנהיג. הוא היה המנטור ודמות־האב למספר נשים צעירות, במיוחד ג'ובילי, קיטי פרייד ולורה קיני/X-23, והיה בקשר רומנטי עם מספר נשים (הראויה ביותר לציון היא מאריקו יאשידה), כמו גם משיכה הדדית שלא הוגשמה אל ג'ין גריי, שהובילה להיתקלויות קנאיות עם החבר שלה (ובעלה לעתיד), סייקלופס. וולברין נישא גם לוייפר כחלק מתשלום חוב, והתגרש ממנה מאוחר יותר. כמו כן נרמז שהוא וילדת הסנאי היו במערכת יחסים בשלב מסוים בעבר.

קישורים חיצוניים
----------------

ויקישיתוף מדיה וקבצים בנושא **וולברין** בוויקישיתוף
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס
* אמיר בוגן, האבולוציה של הגיבורים: וולברין, באתר ynet, 31 ביולי 2013
* וולברין, באתר אנציקלופדיה בריטניקה (באנגלית)

הערות שוליים
------------

1. 1 2 3 4 5  Sanderson, Peter (w). "Wolverine: The Evolution of a Character" The Incredible Hulk and Wolverine (October 1986), Marvel Comics
2. ↑  ג'מאס, ביל; קסאדה, ג'ו; ג'נקינס, פול. Origin (2001–2002), מארוול קומיקס
3. ↑  **return of wolverine issue 1**, marvel comics, 2018
4. ↑  Wright, Bradford W. (September 18, 2003). Comic Book Nation. Johns Hopkins University Press. p. 265. ISBN 978-0-8018-7450-5.
5. ↑  Wright 2003, p. 277.
6. ↑  Wright 2003, pp. 263, 265.
7. ↑  Wizard's Top 200 Comic Book Characters
8. ↑  The 50 Greatest Comic Book Characters
9. ↑  [ "The 100 Greatest Fictional Characters". Fandomania. Retrieved May 21, 2010.
10. ↑  Top 100 Comic Book Heroes: #4 - Wolverine
11. ↑  Woodward, Jonathan (July 8, 2005). "CONvergence I - Len Wein".
12. ↑  Cunningham, Brian (1996). "Dressed to Kill". Wizard Tribute to Wolverine.
13. 1 2  *X-Men Companion*
14. ↑  DeFalco, Tom (May 1, 2006). Comics Creators on X-Men. Titan Books. p. 110. ISBN 978-1-84576-173-8.
15. ↑  Cronin, Brian (March 29, 2007). "Comic Book Urban Legends Revealed #96". Comic Book Resources. Retrieved April 3, 2007.
16. ↑  Cronin, Brian (October 20, 2005). "Comic Book Urban Legends Revealed #21". Comic Book Resources. Retrieved August 19, 2007.
17. 1 2  Wein, Len (February 24, 2009). "WeinWords". Say What?
18. ↑  X-Men #103, February 197). p. 14. panel 3.
19. ↑  Wolverine: Evolution
20. ↑  "Questions about Comic Book Projects". Byrne Robotics. September 14, 2007.
21. ↑  "Wolverine/Sabretooth - Marvel Legends Face-Off". OAFE.
22. 1 2  Wells, John; Caringer, Mark. "Who's your Daddy?". Logan Files.
23. ↑  "Questions about Aborted Storylines". Byrne Robotics. August 29, 2006.
24. ↑  Wolverine: Origin" #1
25. ↑  *Wolverine (Vol. 4) #5*
26. ↑  *Wolverine: Origin #2*
27. ↑  Origin #3-5
28. ↑  *Wolverine: Origin #6*
29. ↑  Wolverine #10
30. ↑  *Wolverine: Origins #16-20*
31. ↑  Wolverine Vol.2 #34
32. ↑  *Wolverine: Weapon X Files #1*
33. ↑  *Astonishing X-Men: Xenogenesis #3*
34. ↑  *Incredible Hulk #180-181*
35. ↑  *Giant-Size X-Men #1*
36. ↑  *House of M #1*
37. ↑  *X-Men #118*
38. ↑  *Wolverine #4*
39. ↑  *Uncanny X-Men #175*
40. ↑  *Uncanny X-Men #181*
41. ↑  *Kitty Pryde and Wolverine #1-6*
42. ↑  *X-Men #25*, October 1993
43. 1 2  *Wolverine Vol.2 #75*
44. ↑  *Wolverine Vol.2 #99-100*
45. ↑  *Wolverine & the X-Men #1*
46. ↑  *Wolverine & the X-Men #2*
47. ↑  *Wolverine & the X-Men #3*
48. ↑  *Uncanny Avengers #3*
49. ↑  *Wolverine Vol.6 #1*
50. ↑  *Death of Wolverine #4*
51. ↑  *All-New Wolverine #1*
52. ↑  *Extraordinary X-Men #2*
53. ↑  *Marvel Legacy #1*, September 2017
54. ↑  *Wolverine #3*, November 1982
55. ↑  *Marvel Comics Presents #87*, October 1991
56. ↑  *Wolverine Vol.3 #26*, May 2005
57. 1 2  Wolverine Vol.5 #7, July 2013
58. ↑  *Wolverine Origin*
59. ↑  *Wolverine Vol.3 #65, October 2007*
60. ↑  *X-Men Unlimited #12*, December 2005
61. ↑  *Wolverine Vol.2 #105, September 1996*
62. ↑  Wolverine Vol.3 #64, June 2008
63. ↑  *Wolverine Vol.2 #98, February 1996*
64. ↑  *Wolverine Vol.2 #184, February 2003*
65. ↑  *Wolverine Vol.3 #63, May 2008*
66. ↑  *Wolverine Vol.2 #90, February 1995*
67. ↑  *Wolverine Annual '95, June 1995)*
68. ↑  *Wolverine Vol.2 #186, April 2003*
69. ↑  *Wolverine Vol.2 #175*, June 2002
70. ↑  *X-Men #107*, October 1977
71. 1 2  *Wolverine Vol.1 #2*, October 1982
72. ↑  Marvel Comics Presents #86-90, October-December 1991
73. ↑  *Wolverine Vol.2 #92*, August 1995
74. ↑  *Wolverine Vol.2 #115*, August 1997
75. ↑  *X-Men Vol.2 #150*, February 2004
76. ↑  *Logan #2*, June 2008
77. ↑  *Wolverine Vol.3 #43*, August 2006
78. ↑  *Wolverine: The Best There Is* #4, May 2011
79. ↑  *Excalibur #100*, August 1996
80. ↑  *Wolverine: Origins #7*, December 2006
81. ↑  *Wolverine: Origins #39*, October 2009
82. ↑  *Wolverine* #67, February 1992
83. ↑  **Marvel Encyclopedia: Updated and Expanded**
84. ↑  *Wolverine* Vol.2 #19, December 1989
85. ↑  *Wolverine: Weapon X* #5, November 2009
86. ↑  *Wolverine* Vol.5 #5, June 2013
87. ↑  *Wolverine* #6 & 8 ‏2013
88. ↑  *Wolverine vol.3 #57*
89. ↑  *Wolverine Vol.3 #61*
90. ↑  Wolverine Vol.3 #46, November 2006
91. ↑  X-Men: Original Sin, December 2008
92. ↑  *Wolverine Vol.1 #2*
93. ↑  *Wolverine Vol.2 #91, #101*
94. ↑  *Wolverine Vol.2 #77*
95. ↑  *Wolverine #75*
96. ↑  Wolverine Vol.2 #51, February 1992
97. ↑  Wolverine: Origins #9, February 2007
98. ↑  *The Uncanny X-Men* #451, December 2004
99. ↑  *X-Men Vol.2 #25, October 1993*
100. ↑  *Death of Wolverine #1*, November 2014
101. ↑  *X-Men Vol.2 #5*
102. ↑  *Wolverine: Origins #5*
103. 1 2  Official Handbook of the Marvel Universe: Wolverine 2004
104. 1 2  *Wolverine Vol.2 #1, November 1988*
105. ↑  *Wolverine Vol.2 #57*
106. ↑  X-Men #111, June 1978
107. ↑  Wolverine: The Amazing Immortal Man & Other Bloody Tales, July 2008
108. ↑  Wolverine: Origins #32, March 2009
109. ↑  *Wolverine Vol.3 #51*
110. ↑  Wolverine: First Class #8, December 2008
111. ↑  George Marston, THE RETURN OF WOLVERINE #1 Brings LOGAN Back - With New Powers, Newsrama, ‏5.6.2018
112. ↑  *Merry X-Men Holiday Special* #1, December 2018
113. ↑  *Return of Wolverine* #1-3 ‏2019
114. ↑  *Return of Wolverine* #4, March 2019
115. ↑  X-Men Vol.2 #62, March 1997
116. ↑  Wolverine: Origins #4-5
117. ↑  X-Men Vol.2 #108, January 2001
118. ↑  Wolverine Vol.3 #20, December 2004
119. ↑  *Wolverine Vol.2 #168*, November 2001
120. ↑  *Wolverine Vol.2 #1*, November 1988: "אני חבר באקס-מן. [...] כשזה נוגע להם, הריגה היא מוצא אחרון. כשזה נוגע אלי, היא טבע שני. אני מתייחס אל העולם כפי שהוא, ונותן יותר משאני מקבל. התנפל עלי עם חרב. אני אפגוש אותך עם חרב. אתה רוצה רחמים. תפגין מעט מהם לפני. [...] חלק מהאנשים האלו מתו תוך כדי לחימה... חלק תוך כדי נשיאת תפילות... חלק קיבלו את גורלם... חלק קיללו אותו... חלק התחננו על חייהם... הרוב היו מבועתים. פרטים לא משנים. מה שחשוב הא שהם מתו. וחייבים לאזן את המאזניים. באופן דומה."
121. ↑  "Wolverine: Abilities (List of known languages)". Marvel.com. (excluding German, mentioned in Wolverine vol. 2, #37 (March 1991), and Portuguese, mentioned in Wolverine: Saudade (Oct. 2006))
122. ↑  Wolverine: Origins #32
123. ↑  *Wolverine #1-4*, September-December 1982)
124. ↑  Classic X-Men #1, p. 31 (1986)
125. ↑  Wolverine #126, July 1998
126. ↑  Wolverine #169, December 2001
127. ↑  *New Avengers #7*

| אקס-מן |
| --- |
| גיבורי-על | אומגה סנטינל • אורורה • אייסמן • אינק • איש אקס • אליקסיר • אם • אנג'ל • אנול • ארמור • באנשי • בולט • בום-בום • בישופ • בלינג! • בלינק • בטסי בראדוק • ג'ובילי • ג'ין גריי • גמביט • דאזלר • דאסט • דרווין • דומינו • האבוק • האסק • הליון • המשוכפל • וולפסביין • וורפאת' • חיה • חפציבה • לונגשוט • מאגמה • מארוול גירל • מג'יק • דניאל מונסטאר • ליילה מילר • מסווה ופגיון • מרקורי • נורת'סטאר • נייטקרולר • הופ סאמרס • סאן-ספוט • סאנפייר • סברה • סורג' • סטורם • סטרונג גאי • סייג' • סייפר • סייקלופס • סיירין • פולאריס • פורג' • פיקסי • פנטומאקס • פרודיג'י • פרופסור אקס • אמה פרוסט • קיטי פרייד • פרנזי • צ'יימבר • קאנונבול • קארמה • קוואנון • קולוסוס • קוקיות סטפורד • קייבל • רוג • רוקסלייד • ריקטור • שאטרסטאר • ת'אנדרבירד |
| נבלי-על | אוולאנש • אומגה • אונסלוט • אפוקליפס • אקסודוס • באסטיון • בלה דונה בודרו • בלוב • ג'אגרנוט • דארק ביסט • הוד התפתחותו • ויד'ר • וולקן • טואד • לגיון • מאסטרמיינד • מגנטו • מימיק • מיסטיק • מיסטר סיניסטר • מכשפת השני • מלך הצללים • סאורון • סטרייף • סלנה • עזאזל • פיירו • מדלין פריור • טום קאסידי השחור • קוויקסילבר • קיווי בלאק • מיקאיל רספוטין • סבסטיאן שו |
| קבוצות גיבורי-על | אקס-מן החדשים (2004) • אקס-מן החדשים (2012) • אקס פורס • אקס פקטור • אקסקליבר • ג'נריישן אקס • המוטאנטים החדשים • אקס-טרמינייטורז |
| קבוצות נבלי-על | אחוות המוטאנטים • אקס-מן האפלים • הבוזזים • המטהרים • המשוטטים • השוליות • מועדון הלפייר • זקיפי הסנטינל • פלנקס • פרשי אפוקליפס |
| סיפורים ביקום אקס-מן | סאגת הפניקס האפלה • ימי עבר עתידי • האל אוהב, האדם הורג • טבח המוטאנטים • נפילת המוטאנטים • אג'נדת ההכחדה • שירת התליין • משיכות קטלניות • אמנת הפלנקס • עלייתו של אפוקליפס • עידן אפוקליפס • מבצע אפס סובלנות • התריסר • ערב ההשמדה • בית אם • עשירית • זן בסכנת הכחדה • תסביך משיח • אנו עומדים מופרדים • הייעוד הגלוי • מלחמת המשיח • אוטופיה • אומת אקס • הביאה השנייה • פילוג • בריאה מחדש • אוונג'רס נגד אקס-מן • קרב האטום • מותו של וולברין • אוונג'רס ואקס-מן: הציר • מותו של אקס • הבלתי אנושיים נגד אקס-מן • המצוד אחר וולברין • אקס-מן: השמדה • שובו של וולברין • עידן איש האקס • בית אקס וכוחות אקס • אקס של חרבות • גאלת הלפייר • החיים והמיתות של וולברין • יום הדין • החטאים של סיניסטר |
| שונות | אדמנטיום • אימפריית השי'אר • החוק לרישום המוטאנטים • וירוס הירושה • כוח הפניקס • מוטאנטים • מורלוקים • משפחת סאמרס • נשק אקס • סטארג'אמרס |
| וולברין | ג'ון ריית' • לוגאן הזקן • לורה קיני • מאווריק (•) אומגה רד • גורגון • דאקן • הסמוראי הכסוף • ויילד צ'יילד • ליידי דת'סטרייק • סייברטות' |
| דדפול | אאוטלו • אלתיאה העיוורת • בוב, סוכן הידרה • ילדת הסנאי • סוכן אקס • סמור • קופיקאט (•) אג'קס • ברבור שחור |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |
| סדרות טלוויזיה | אקס-מן: סדרת האנימציה • אקס-מן: הדור הבא • וולברין והאקס-מן • לגיון • בעלי היכולות • אקס-מן 97 |

| מארוול קומיקס |
| --- |
| 

| דמויות |
| --- |
| 

|  |  |
| --- | --- |
| קפטן אמריקה | ג'יימס בארנס • איזאיה בראדלי • סוכן ארצות הברית • ג'ק פלאג • פלקון • פגי קרטר • שרון קרטר • נווד • ארנים זולא • באטרוק המזנק • ברון זמו • ברון סטרוקר • דוקטור פאוסטוס • הגולגולת האדומה • וייפר • ולנטינה אלגרה דה לה פונטיין • טאסקמאסטר • טופר צהוב • מרסק הדגלים • ניוק • סין • קוטונמאות' • קרוסבונז |
| איירון מן(דמויות) | איירון פטריוט • אדווין ג'רוויס • האפי הוגאן • מריה היל • וור משין • פפר פוטס • איירון הארט • איירון מונגר • איש הטיטניום • בליזארד • דינאמו הארגמן • ג'סטין האמר • הרוזן נפאריה • ויפלאש • מאדאם מאסק • מודוק • מנדרין • זיק סטיין • פיקסר • רוח |
| תור | אודין • אנג'לה • בטא ריי ביל • בלדר • היימדל • היפוליטה • הלוחמים שלושה • ולקיריה • סיף • ג'יין פוסטר • גור שוחט האלים • האיש הסופג • האיש הרדיואקטיבי • הלה • לוקי • מוציא להורג • מיסטר הייד • מכשפת • מלקית' הארור • סירטיר • ראגנארוק |
| ספיידרמן(דמויות) | הארי אוסבורן • ג'ון ג'יימסון • ג'יי ג'ונה ג'יימסון • פלישיה הארדי • מרי ג'יין ווטסון • מיילס מוראלס • גוון סטייסי • סילבר סייבל • סילק • ספיידרוומן (ג'סיקה דרו • ג'וליה קרפנטר • מאטי פרנקלין • ספיידר-גוון) • סקרלט ספיידר • קיין • פלאש תומפסון • אלקטרו • בומרנג • דוקטור אוקטופוס • הגובלין הירוק • הובגובלין • הידרו-מן • היורשים • הלטאה • הנשר • העקרב • סימביוט (ונום • קרנג') • זיקית • טומסטון • לילי הוליסטר • מורביוס • מיסטריו • מיסטר נגטיב • סאנדמן • קרייבן הצייד • ראש פטיש • ריינו • שוקר |
| ארבעת המופלאים | האישה הבלתי-נראית • הגולש הכסוף • הדבר • הלפיד האנושי • מיסטר פנטסטיק • נובה (פרנקי ריי) • פרנקלין ריצ'רדס • אניהילוס • גלקטוס • דוקטור דום • טראקס • סופר סקרול • קאנג הכובש |
| הענק הירוק | ריק ג'ונס • דוק סמסון • ג'ניפר וולטרס • ליירה • סקאאר • מרלו צ'נדלר • בטי רוס • ת'נדרה • אבומיניישן • המנהיג • טיטניה • מודוק • ת'נדרבולט רוס/הענק האדום |
| הנרי פים | איש הנמלה (אריק אוגריידי • סקוט לאנג) • ג'וקסטה • הצרעה • ויז'ן • יילוג'אקט • סטאטור • אולטרון |
| קוסמי | אדם וורלוק • איקריס • גאמורה • קפטן מארוול (מאר-וול • מוניקה רמבו • ג'ניס-וול • פילא-וול • קהנ'נר • נו-ואר • קרול דנברס) • גברת מארוול • גורגון • גלדיאטור • גרוט • דראקס המשמיד • חזיז שחור • יונדו • מדוזה • מונדרגון • מייג'ור ויקטורי • מנטיס • סטארהוק • סטאר לורד • קארנאק • קוואזר • קסווין • קפטן יוניברס • קרולינה דין • קריסטל • רוקט ראקון • נובה • תנה • אגו הכוכב החי • גראנדמאסטר • האספן • מונסטון • מקסימוס • נביולה • קוראת' הרודף • קורבאק • רונאן המאשים • תאנוס |
| על-טבעי | אגתה הארקנס • בלייד • גוסט ריידר • דוקטור סטריינג' • האביר השחור • העתיק • ברון מורדו • ג'ק-או-לנטרן • דורמאמו • דרקולה • הברדס • מפיסטו • שטאנה |
| גיבורי ונבלי רחוב | איירון פיסט • אלקטרה • אקו • ג'. וו. ברידג' • ג'סיקה ג'ונס • דרדוויל (דמויות) • נייג'ל היגינס • המעניש • בן יוריק • לוק קייג' • מון נייט • מיסטי נייט • מיקרוצ'יפ • מסווה ופגיון • פוגי נלסון • קארן פייג' • קולין וינג • בולזאיי • ברקודה • ג'יגסו • גלדיאטור • האיש הסגול • הינשוף • הרוסי • טיפואיד מרי • כמיסטרו • מיסטר הייד • נחש הפלדה • ניוק • פיקסר • קורנל סטוקס • קינגפין |
| גיבורים צעירים | איירון לאד • אמדאוס צ'ו • גברת מארוול (קמלה קאן) • גרטרוד יורקס ואולד לייס • האלקלינג • הוקאיי (קייט בישופ) • ויקאן • ויקטור מנצ'ה • מולי הייז • אמריקה צ'אבז • נובה (סם אלכסנדר) • ניקו מינורו • ספיד • ספידבול • פטריוט • צ'ייס סטיין • קסווין • קרולינה דין |
| שונות | איש המכונה • ארס • דומיניק פורצ'ון • האלמנה השחורה • הווארד הברווז • הוקאיי • הלקאט • הסנטרי • הפנתר השחור (ואקאנדה) • הרקולס • ויז'ן (ארקוס) • וונדר מן • זאוס • ילדת הסנאי • כוכב אש • לונה מקסימוף • מוקינגבירד • נאמור • ניק פיורי • קווייק • קפטן בריטניה • רונין • שאנג-צ'י • שורי • אדם-קוף • אמן החרבות • אריק קילמונגר • ארקייד • גרביטון • גרים ריפר • השומר האדום • טריקשוט • יאבאט אומון טורו • ילנה בלובה • קונסטריקטור • קלו • קרוספייר |

 |

 |  |
| 

| קבוצות-על |
| --- |
| אילומינטי • אקס-מן • ארבעת המופלאים • גיבורים להשכרה • דפנדרס • האוונג'רס (דמויות) • האוונג'רס המופלאים • האוונג'רס הסודיים • האוונג'רס הצעירים • הבלתי אנושיים • הלוחמים החדשים • המשמידים • הנצחיים • הקומנדו המייללים • וורבאונד • נקסטווייב • Runaways • שומרי הגלקסיה (הקבוצה המקורית) • S.H.I.E.L.D. •‏ ששת הגיבורים הגדולים • אדוני הרשע • ארבעת המפחידים • האוונג'רס האפלים • האוכפים • היד • HYDRA • המסדר השחור •‏A.I.M.‎ • ששת המרושעים • ת'נדרבולטס |

 |
| 

| אירועים ביקום מארוול(היסטוריה פרסומית לאירועי קרוסאובר של מארוול קומיקס) |
| --- |
| 

|  |  |
| --- | --- |
| שנות ה-70 וה-80 | מלחמת קרי–סקרול (יוני 1971) • מלחמות סודיות (מאי 1984) • מלחמות סודיות 2 (יולי 1985) • נולד מחדש (פברואר 1986) • טבח המוטאנטים (אוקטובר 1986) • נפילת המוטאנטים (ינואר 1988) |
| שנות ה-90 | כפפת האינסוף (יולי 1991) • מבצע סופה גלקטית (מרץ 1992) • מלחמת האינסוף (יוני 1992) • מסע הצלב האינסופי (יוני 1993) • פלאות (ינואר 1994) • די.סי. נגד מארוול (אפריל 1996) • אונסלוט (מאי 1996) |
| שנות ה-2000 | שושלת קאנג (יוני 2001) • ליגת הצדק/האוונג'רס (ספטמבר 2003) • מלחמה סודית (פברואר 2004) • האוונג'רס מתפרקים (אוגוסט 2004) • איירון מן: אקסטרמיס (ינואר 2005) • בית אם (אוגוסט 2005) • השמדה (מרץ 2006) • כוכב הענק הירוק (יולי 2006) • מלחמת אזרחים (יולי 2006) • מלחמת-עולם הענק הירוק (יולי 2007) • השמדה: כיבוש (אוגוסט 2007) • ספיידרמן: עוד יום אחד (ספטמבר 2007) • פלישה סודית (יוני 2008) • וולברין: לוגאן הזקן (יוני 2008) • שלטון אפל (דצמבר 2008) • מלחמת המלכים (מרץ 2009) • נפילת הענקים (מרץ 2009) • קפטן אמריקה: נולד מחדש (יולי 2009) |
| 2010 ואילך | ממלכת המלכים (ינואר 2010) • מצור (ינואר 2010) • מלחמת-עולם הענקים (פברואר 2010) • הציווי של תאנוס (יולי 2010) • ארץ הצל (ספטמבר 2010) • הפחד עצמו (מרץ 2011) • אוונג'רס נגד אקס-מן (אפריל 2012) • עידן אולטרון (מרץ 2013) • אינסופיות (אוגוסט 2013) • החטא הקדמון (אפריל 2014) • אוונג'רס ואקס-מן: הציר (אוקטובר 2014) • יקום העכביש (נובמבר 2014) • מלחמות סודיות (מאי 2015) • מלחמת הממלכות (אפריל 2019) |
| 2020 ואילך | אימפריה (יולי 2020) • מלך בשחור (דצמבר 2020) • שלטון השטן (דצמבר 2021) • אוונג'רס: התאספו (נובמבר 2022) |

 |

 |
| 

| עיבודים למדיות נוספות |
| --- |
| 

|  |  |
| --- | --- |
| סרטי קולנוע | המעניש (1989) • קפטן אמריקה (1990) • בלייד • דרדוויל • הענק • המעניש (2004) • אלקטרה • גוסט ריידר • המעניש: אזור מלחמה • גוסט ריידר: רוח הנקמה • 6 גיבורים • הנוקמים: האיחוד • דוקטור סטריינג' • ארבעת המופלאים (2005) • ארבעת המופלאים: עלייתו של הגולש הכסוף • ארבעה מופלאים (2015) |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |
| סרטי ספיידרמן | ספיידרמן • ספיידרמן 2 • ספיידרמן 3 • ספיידרמן המופלא • ספיידרמן המופלא 2 • ספיידרמן: ממד העכביש • ספיידרמן: ברחבי ממדי העכביש |
| יקום ספיידרמן של סוני | ונום • מורביוס • ונום 2 • קרייבן הצייד • מאדאם ווב |
| היקום הקולנועי של מארוול | איירון מן • הענק הירוק • איירון מן 2 • תור • קפטן אמריקה • הנוקמים • איירון מן 3 • תור: העולם האפל • קפטן אמריקה: חייל החורף • שומרי הגלקסיה • הנוקמים: עידן אולטרון • אנטמן • קפטן אמריקה: מלחמת אזרחים • דוקטור סטריינג' • שומרי הגלקסיה: חלק 2 • ספיידרמן: השיבה הביתה • תור: ראגנארוק • הפנתר השחור • הנוקמים: מלחמת האינסוף • אנטמן והצרעה • קפטן מארוול • הנוקמים: סוף המשחק • ספיידרמן: רחוק מהבית • האלמנה השחורה • שאנג-צ'י ואגדת עשר הטבעות • נצחיים • ספיידרמן: אין דרך הביתה • דוקטור סטריינג' בממדי הטירוף • תור: אהבה ורעם • הפנתר השחור: ואקאנדה לנצח • אנטמן והצרעה: קוונטומאניה • שומרי הגלקסיה: חלק 3 • המארוולס • דדפול ווולברין • קפטן אמריקה: עולם אמיץ חדש • ת'אנדרבולטס |
| סדרות טלוויזיה(לייב אקשן ואנימציה) | האוונג'רס: סדרת האנימציה • איירון מן: הרפתקאות משוריינות • אקס-מן: סדרת האנימציה • אקס-מן: הדור הבא • וולברין והאקס-מן • הענק הירוק (1996) • האלק וצוות הריסוק • סוכני S.H.I.E.L.D. • הסוכנת קרטר • דרדוויל • ג'סיקה ג'ונס • לוק קייג' • איירון פיסט • המגנים • הבלתי אנושיים • בעלי היכולות • גלימה ופגיון • ספיידרמן: סדרת האנימציה • ספיידרמן ללא גבולות • ספיידרמן המדהים • ספיידרמן וחבריו המדהימים • שומרי הגלקסיה • ספיידרמן • ספיידרוומן • ספיידי וחבריו המופלאים |

 |

 |
| 

| כותבים ומאיירים |
| --- |
| גארת' אניס • בריאן מייקל בנדיס • אד ברובייקר • סטיב דיטקו • ג'ונתן היקמן • מארק וייד • סטן לי • גרנט מוריסון • פרנק מילר • טוד מקפרלן • פביאן ניצ'זה • כריס קלרמונט • אלכס רוס |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532869505171
* GND: 1104386119
* LCCN: n2014021540
* NLP: a0000003572973
* VIAF: 134146708147600840354
* WorldCat: viaf-134146708147600840354

 |